Lav et referat af nedenstående tekst:

Tekst:
Med tretten dage til juleaften er julehandlen ved at nærmer sig sit maksimum, men for rigtig mange danskere foregår julegave-indkøbene på nettet. Hos Post Danmark regner man med at skulle udlevere omkring en million små og store pakker alene denne uge som en klar effekt af den øgede e-handel. I Kvickly Vestbyen i Aalborg udleverer man pakker, og her har de rigtig, rigtig travlt. - Vi havde forventet, at der ville blive travlt, men de her mængder kommer helt bag på os. Lige nu har vi fire til fem gange så travlt som på en normal uge, og hvis vi kigger på denne uge sidste år, så er der 40 procent flere pakker i år, siger varehuschef Tommy Vestergaard. Post Danmark har hyret 150 ekstra medarbejdere til at hjælpe med de mange pakker og breve, og derudover er 450 biler klar til at få bragt alt posten ud. Hos Kvickly Vestbyen kan Tommy Vestergaard også berette om tiltag, der er lavet på grund af de mange pakker. - Pakkerne fylder rigtig meget, så det er en udfordring med pladsen, men vi har øget vores bemanding til det dobbelte og nogle tidspunkter det tredobbelte, for at vi kan imødegå det store tryk. Vi har også gjort, så man kan afhente pakker i hele butikkens åbningstid, siger Tommy Vestergaard. På trods af de mange pakker, så frygter Tommy Vestergaard ikke, at man ikke når at få alle pakker og breve sendt ud inden jul. - Det frygter jeg overhovedet ikke. Virksomhederne er heldigvis gode til at oplyse deres kunder om, at de skal huske at bestille varerne i god tid, hvis de skal nå frem. Derfor har vi også mere travlt nu end dagene op til juleaften, siger Tommy Vestergaard.

Referat:
Danskerne køber flere og flere pakker på nettet, og her i december kan e-handlen virkelig mærkes på de nordjyske posthuse.